Herlewingsboodskap Regstreeks Uit Toronto Om Volgende Geslag Weer Aan Te Vuur - Joy! Digital
Herlewingsboodskap Regstreeks Uit Toronto Om Volgende Geslag Weer Aan Te Vuur
Christ for all Nations (CfaN) sal hierdie week die gasheer wees vir die Light The Fire Again-byeenkoms (LTFA) wat die leiers van ŉ paar noemenswaardige herlewings van die verlede by die Attwell-sentrum in Toronto, Kanada byeen sal bring – die plek waar die sogenaamde “Toronto-seën” 25 jaar gelede begin het.
LTFA, 25 tot 28 April, streef daarna om die vlamme van herlewing weer aan te blaas en ‘n nuwe geslag met die vuur van die Heilige Gees te begeester, sê CfaN in ‘n persverklaring.
Die geleentheid sal aangebied word deur die evangeliste, Reinhard Bonnke en Daniel Kolenda — wat oor die afgelope 30 jaar meer as 78 miljoen mense gelei het om Christus aan te neem. Hulle wil mense herinner aan die duisende mense wat getuig het dat hulle die krag en duidelike teenwoordigheid van God ervaar het terwyl hulle na video’s van die Toronto Blessing, die Brownsville Herlewing en die Argentynse Herlewing gekyk — selfs dekades later, sê CfaN.
Hoe om deel te wees van die geleentheid
Bonnke en Kolenda nooi gelowiges wêreldwyd uit om deel te neem aan die veldtog deur die geleentheid regstreeks via die internet by die huis of by die kerk uit te saak en dit saam met vriende en familie te kyk. Om by die internetuitsending aan te sluit, moet jy hier registreer: ppv.cfan.org/register
John Arnott en Randy Clark verteenwoordig die Toronto-herlewing; vir die Brownsville-herlewing is John Kilpatrick, dr Michael Brown, Jeri Hill, Lindell Cooley en Lila Terhune teenwoordig. Uit die Argentynse Herlewing is dit Claudio Freidzon en vir die Morning Star-profetiese beweging is Rick Joyner die verteenwoordiger. Die evangelis en sendeling, Heidi Baker en Lou Engle van The Call, met hulle geesdrif vir voorbidding en evangelisasie, maak ook ŉ bydrae tot die groep.
Kolenda sê geskiedenis word nou gemaak: “Die tyd is hier vir ‘n nuwe geslag om die vuur van die Heilige Gees te ervaar. Ek glo ons staan ​​op die drumpel van die grootste uitstorting van die Heilige Gees in die geskiedenis. Die beste lê nog voor .”